Wisconsin Legislature: N 8.02(7)
N 8.03 Certification as an advanced practice nurse prescriber.
N 8.045 Renewal.
/code/admin_code/n/8 true administrativecode /code/admin_code/n/8/02/7 Board of Nursing (N) administrativecode/N 8.02(7) administrativecode/N 8.02(7) section true Half leeg of half vol? – ToekomsVenster
by Kariné Taljaard|Published 21/10/2019
Rom. 4: 20 Hy het nie in ongeloof begin twyfel aan die belofte van God nie, maar hy is in sy geloof versterk en het aan God die eer gegee. Hy was ook ten volle daarvan oortuig dat God mag het om te doen wat Hy beloof het. Deurdat Abraham geglo het, het God hom dus vrygespreek
Ja, ek weet jy ken die oefening. Met verwysing na die lewe en die vele uitdagings wat dit bied is die vraag hoe ons daarop reageer.
Ons elkeen het verskillende persoonlikhede, ŉ legio invloede in ons lewens, ŉ eie konteks en ŉ eie storie.
As die lewe jou na jou beoordeling aanmekaar onredelik behandel kan ŉ mens verstaan dat jy ŉ sensitiwiteit het wat die vraag betref. Ek dink nie daar is een enkele mens wat ŉ volmaakte lewe het nie, trouens ek het sulke mense nog nooit ontmoet nie.
Idealisme en ŉ positiewe lewensingesteldheid is een ding maar een of ander tyd betrap die lewe jou onverhoeds en staan jy verleë omdat jy dit nie kan hanteer nie. Ons is nog nie in die hemel nie en hemel op aarde is ŉ hersenskim.
Die lewe is kompleks en Suid Afrika bied meer as een rede tot selfs paniek, kommer, angstigheid en selfs moedeloosheid. Tog kan ons besluit of die lewe ons gaan onderkry of nie. Die keuse berus by ons wat ons met die ongemaklike dinge wat op ons pad kom doen.
Die leë glas benadering word deur ŉ negatiewe lewensingesteldheid in stand gehou. Die basis daarvan is ongeloof en ongeloof ondersteun nie die beloftes van God nie.
En sonder geloof is dit onmoontlik om God te behaag; want hy wat tot God gaan, moet glo dat Hy is en ’n beloner is van die wat Hom soek.
Abraham het God geglo en dit is hom tot “geregtigheid” gereken. In gewone taal beteken dit dat God die geloofsvertroue van Abraham geseën het en dat hy die voordeel daarvan kon beleef.
Hou in gedagte dat daar tog dinge was wat in Abraham se tyd, ten spyte van die beloftes, nie in vervulling getree het nie. Hebr.11:13
Dit is nie die verwagte uitkoms wat die finale sê het nie maar die wete dat God, deur die omstandighede, Jesus in my na vore wil laat tree. Daarom dat die “glas is half vol” benadering ŉ mens uitnooi om moontlikhede en waarskynlikhede vanuit ŉ stewige dosis geloofsvertroue en verwagting te omhels. God laat immers alles ten goede meewerk vir die wat Hy geroep het en wat op Hom vertrou.
Wat pla vandag? Daar is waarskynlik iets.
Is jou benadering dat die lewe (desnoods God ook) onregverdig is en dat jy moeg is vir aan die kortste end trek? Die Psalmdigter was meermale daar maar het hom telkens weer tot die God van gister en eergister bekeer. Dit is die God van getrouheid.
In retrospek kan ons mos almal sê dat dinge aan die einde tog uitgewerk het, dat die Here ons nie alleen gelos het nie, dat Hy ons ondersteun en bemoedig het.
Mag hierdie week merkwaardig wees, selfs al is die glas (net) halfvol.
Dis eintlik heel eenvoudig
“Ek het vandag die lewe en die voorspoed, die dood en die teenspoed aan jou voorgehou. As jy die Here jou […]
Sjoe! Ek sien ŉ boek op my boekrak met ŉ baie interessante tema. “Questions God asks” deur Israel Wayne. Ek is so […]
Previous post Afgelope week se nuusgebeure.
Next post 300 man